မိုင်းလားမြို့

**မိုင်းလားမြို့** (, ) သည် ရှမ်းပြည်နယ်၊ မိုင်းလားခရိုင်၊ မိုင်းလားမြို့နယ်၏ ရုံးစိုက်ရာမြို့ဖြစ်သည်။ မိုင်းလားမြို့သည် တရုတ်နိုင်ငံ၊ ယူနန်ပြည်နယ်ရှိ နယ်စပ်မြို့ဖြစ်သော နှင့် မျက်နှာချင်းဆိုင်တွင် တည်ရှိသည်။ ၎င်းသည် ထိုင်းနိုင်ငံ နယ်စပ်မြို့ဖြစ်သည့် မယ်ဆိုင်မြို့မှ  ခန့်နှင့် မြန်မာနိုင်ငံ၊ ကျိုင်းတုံမြို့၏ အရှေ့မြောက်ဘက်  ခန့်အကွာတွင် တည်ရှိသည်။

မိုင်းလားမြို့သည် မြန်မာနိုင်ငံအတွင်း၌ တည်ရှိသော်လည်း ၎င်း၏ လျှပ်စစ်မီး၊ ဆက်သွယ်ရေး၊ အခြားအခြေခံအဆောက်အအုံများနှင့် ကုန်သွယ်မှုစီးဆင်းမှုများသည် တရုတ်နိုင်ငံအပေါ် မှီခိုနေရသည်။

## အမည်ရင်းမြစ်
မြန်မာအမည် မိုင်းလား နှင့် တရုတ်အမည်  (, ) တို့သည် ရှမ်းဘာသာစကားဖြင့်  () နှင့် တိုင်းလူဘာသာစကားဖြင့်  () ဟု အသံထွက်သည့် တိုင်းရင်းသားအမည်တစ်ခုကို အသံဖလှယ်ထားခြင်း ဖြစ်သည်။ ဒေသခံတရုတ်လူမျိုးများက လူဦးရေ ၃၀၀,၀၀၀ ကျော်ရှိသော တရုတ်နိုင်ငံရှိ မိုင်းလားခရိုင်ကြီး နှင့် ခွဲခြားသိရှိနိုင်ရန် မြန်မာနိုင်ငံရှိ ဤမြို့ကို "မိုင်းလားငယ်" (, ) ဟုလည်း ရည်ညွှန်းခေါ်ဆိုကြသည်။ ယူနန်ပြည်နယ်၊ ဗီယက်နမ်နယ်စပ်ရှိ ကျင်းဖိန်ခရိုင် တွင်လည်း အမည်တူ မြို့တစ်မြို့ရှိသော်လည်း အလှမ်းကွာဝေးသောကြောင့် ရောထွေးမှုမဖြစ်စေပါ။

==သမိုင်းကြောင်း==ရွမ္ျပည္နယ္လာရူီးsoeLinSHWEHMONEA

မိုင်းလားသည် ၁၉၉၀ ပြည့်နှစ်များတွင် သာမန်အစွန်အဖျားရွာငယ်လေးတစ်ခုမှ ဒေသတွင်း လောင်းကစားမြို့တော် (Las Vegas) ပုံစံသို့ ပြောင်းလဲလာခဲ့သည်။ အမျိုးသားဒီမိုကရက်တစ် မဟာမိတ်တပ်မတော် (NDAA) သည် မိုင်းလားဒေသတွင် လှုပ်ရှားလျက်ရှိသည်။

၂၀၁၀ ပြည့်နှစ်များတွင် ဤဒေသသည် မူးယစ်ဆေးဝါးနှင့် ပြည့်တန်ဆာလုပ်ငန်းများအတွက် ဒေသတွင်း ဗဟိုချက်တစ်ခုအဖြစ် လူသိများလာခဲ့သည်။ မိုင်းလားသည် ရွှေတြိဂံဒေသအတွင်းတွင် တည်ရှိပြီး၊ မူးယစ်ဆေးဝါးထုတ်လုပ်ရာတွင်သုံးသည့် ဓာတုပစ္စည်းများ တင်သွင်းရာ ဒေသတွင်းအချက်အချာကျသောနေရာဖြစ်သကဲ့သို့၊ စိတ်ကြွမူးယစ်ဆေးဝါးများ ထုတ်လုပ်ရာနေရာတစ်ခုလည်း ဖြစ်သည်။ ဆုတ်လွေမြစ်ဆိပ်ကမ်းသည် မဲခေါင်မြစ်တစ်လျှောက် တရားဝင်နှင့် တရားမဝင်ကုန်စည်များအတွက် အရေးပါသော သယ်ယူပို့ဆောင်ရေးအချက်အချာကျသည့် နေရာတစ်ခုဖြစ်ပြီး၊ နိုင်ငံဖြတ်ကျော် ဖွဲ့စည်းပုံကျ ရာဇဝတ်မှုများ၏ အဓိကဗဟိုချက်အဖြစ် ကျယ်ပြန့်စွာ သတ်မှတ်ခံထားရသော ရွှေတြိဂံ အထူးစီးပွားရေးဇုန်၏ မြစ်ညာပိုင်းတွင် တည်ရှိသည်။

၁၉၉၅ ခုနှစ်တွင် နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့ က မိုင်းလားမြို့တွင် ရွှေတိဂုံစေတီတော်၏ ပုံတူပွားစေတီတစ်ဆူကို စတင်တည်ဆောက်ခဲ့သည်။  အဆိုပါစေတီတော်ကို ၁၉၉၇ ခုနှစ်တွင် အနေကဇာတင်ခဲ့သည်။

တရုတ်အစိုးရ၏ တိုင်ကြားမှုများကြောင့် မိုင်းလားရှိ ကာစီနိုလောင်းကစားရုံများကို ၂၀၀၅ ခုနှစ် ဇန်နဝါရီလတွင် တစ်နှစ်ခန့် ပိတ်သိမ်းခဲ့ရသည်။ မိုင်းလားသည် လျင်မြန်စွာတိုးတက်လာသော သမိုင်းကြောင်းရှိခဲ့သော်လည်း ၂၀၀၀ ပြည့်နှစ်များနှောင်းပိုင်းတွင် ၎င်း၏ စီးပွားရေးမှာ ကျဆင်းခဲ့သည်။ ၂၀၁၁ ခုနှစ် စက်တင်ဘာလတွင် မြန်မာစစ်အစိုးရနှင့် မိုင်းလားအခြေစိုက် အမျိုးသားဒီမိုကရက်တစ် မဟာမိတ်တပ်မတော်တို့အကြား အပစ်အခတ်ရပ်စဲရေး သဘောတူညီချက်အသစ်ကို လက်မှတ်ရေးထိုးပြီးနောက် ၂၀၁၂ ခုနှစ်တွင် ထိုင်းနိုင်ငံမှ မိုင်းလားသို့ ခရီးသွားလုပ်ငန်း ပြန်လည်စတင်ခဲ့သည်။

ဤဒေသတွင် တရားမဝင် တောရိုင်းတိရစ္ဆာန် ကုန်ကူးမှုများလည်း တိုးပွားလာခဲ့သည်။ မိုင်းလားသည် သင်းခွေချပ် ကုန်သွယ်မှု၏ အဓိကအချက်အချာနေရာတစ်ခုအဖြစ် ပေါ်ထွက်လာခဲ့သည်။ ၂၀၀၆၊ ၂၀၀၉၊ ၂၀၁၃-၂၀၁၄ နှင့် ၂၀၁၅ ခုနှစ်များအတွင်း လေးကြိမ်တိုင်တိုင် လေ့လာခဲ့ရာတွင် သင်းခွေချပ်အကြေးခွံ အိတ် ၄၂ အိတ်၊ အရေခွံအပြည့် ၃၂ ခု၊ ဝိုင်ဖြင့်စိမ်ထားသော သန္ဓေသား သို့မဟုတ် အစိတ်အပိုင်း ၁၆ ခု နှင့် သင်းခွေချပ်အကောင်လိုက် ၂၇ ကောင်ကို ရောင်းချရန် ခင်းကျင်းထားသည်ကို တွေ့ရှိခဲ့ရသည်။ အာဖရိကဆင်စွယ်နှင့် ကြံ့ဖြူ၏ဦးချိုကဲ့သို့သော အာဖရိကမှ တောရိုင်းတိရစ္ဆာန်ထွက်ကုန်များကိုလည်း မိုင်းလားတွင် ပေါ်ပေါ်တင်တင် ရောင်းချနေသည်ကို တွေ့ရှိရပြီး၊ ဤအချက်အချာနေရာကို အသုံးပြု၍ ထိုပစ္စည်းများကို တရုတ်နိုင်ငံသို့ သယ်ဆောင်နေကြောင်း ညွှန်ပြလျက်ရှိသည်။ 

တရုတ်ကုမ္ပဏီဖြစ်သော Shanghai Shellpay Internet Technology သည် မိုင်းလားတွင် ယုံပန်း ဘလော့ခ်ချိန်း အထူးစီးပွားရေးဇုန် ကို တည်ဆောက်ရန် စီစဉ်နေကြောင်း သတင်းများ ထွက်ပေါ်ခဲ့သည်။ ၂၀၁၉ ခုနှစ် ဖေဖော်ဝါရီလတွင် မြန်မာနိုင်ငံဆိုင်ရာ တရုတ်သံရုံးက ယုံပန်း အထူးစီးပွားရေးဇုန် တည်ထောင်ခြင်းနှင့် ပတ်သက်၍ ကြေညာချက်တစ်စောင် ထုတ်ပြန်ခဲ့သည်။ သို့သော်လည်း မိုင်းလားအာဏာပိုင်များက တရုတ်ကုမ္ပဏီများကို ဤဒေသတွင် ဘလော့ခ်ချိန်း အထူးစီးပွားရေးဇုန် တည်ထောင်ရန် ခွင့်ပြုထားခြင်းမရှိကြောင်း ငြင်းဆိုခဲ့သည်။

## ဓာတ်ပုံပြခန်း

File:Towers under construction in Mong La.jpg|ဆောက်လုပ်ဆဲ အဆောက်အအုံများ
File:No. 5 Unity Street, Mong La.jpg|အမှတ် ၅ လမ်းပေါ်ရှိ မိုးမျှော်တိုက်များ
File:Welcome sign into Mong La, Myanmar from Manzhang, China.jpg|တရုတ်ပြည်မှ အဝင်တွင်တွေ့ရသော ကြိုဆိုရေးဆိုင်းဘုတ်
File:Number Nine Mansion, Mongla.jpg|မြို့တွင်းရှိ ဇိမ်ခံအိမ်
File:缅甸小勐拉大金塔.jpg|တရုတ်နိုင်ငံဘက်မှ တွေ့မြင်ရသော မိုင်းလားမြို့
File:Dwenagara Golden Pagoda, Mongla.jpg |ဒွီနဂရရွှေစေတီ

## ကိုးကား
ကဏ္ဍ:ရှမ်းပြည်နယ်ရှိ မြို့များ
ကဏ္ဍ:လိမ်လည်မှု ဂိုဏ်းစခန်းများ
ကဏ္ဍ:မြန်မာနိုင်ငံရှိ အထူးစီးပွားရေးဇုန်များ